Гюнтер Кунерт
Стихотворение за стихотворението

Превод от немски: Венцеслав Константинов, —

chitanka.info

Нещо повече от едно стихотворение

е например: никакво стихотворение,

защото нестихотворението живее

като нежна хладина на вдъхновението:

природно чувство

за падане на капки във водата.

Тялото се усеща в безопасност.

Сърцето не усеща нищо.

Везната е уравновесена.

Отвесът пак виси спокойно.

Стихотворението е състояние,

което стихотворението руши,

като

излиза от самото себе си.

1972

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.